Սեփական գյուտերով սպանված գյուտարարների ցանկ

Ստորև բերված է այն գյուտարարների ցանկը, որոնց մահը ինչ-որ կերպ պայմանավորված է կամ կապված է ապրանքի, գործընթացի, ընթացակարգի կամ այլ նորարարությունների հետ, որոնք նրանք հորինել կամ մշակել են։


== Մահեր ըստ ոլորտների ==


=== Արվեստ ===
Լուիս Խիմենեզ (մահացել է 2006 թվականին՝ 65 տարեկանում), սպանվել է Կոլորադոյում հայտնի կապույտ ձիու արձանի՝ Կապույտ մուստանգի ստեղծման ժամանակ, երբ դրա մի մասը ընկել է նրա վրա և կտրել է ոտքի զարկերակները։


=== Ավտոմոբիլներ ===
Սիլվեսթեր Հ․ Ռոփեր, նույնանուն հեծանիվի գյուտարարը մահացել է սրտի կաթվածից կամ հետագա վթարից՝ 1896 թվականին արագության հանրային փորձարկման ժամանակ։ Հայտնի չէ, թե արդյոք վթարն էր սրտի կաթվածի պատճառը, թե սրտի կաթվածը՝ վթարի։
Ուիլյամ Նելսոն (1870-1903), Ջեներալ էլեկտրիկի աշխատակից, ով ստեղծել է մոփեդի նոր տեսակ։ Այնուհետև նա ընկել է իր հեծանիվի նախատիպի թեստավորման ժամանակ։
Ֆրենսիս Էդգար Սթենլի (1849-1918), սպանվել է Stanley Steamer ավտոմեքենան վարելիս։ Նա մեքենայով մխրճվել է փայտաձողի մեջ՝ փորձելով խուսափել ֆերմերային ֆուրգոններից, որոնք կողք կողքի էին վարում և լիովին փակում ճանապարհը։
Ֆրեդ Դյուսենբերգ (1876-1932), սպանվել է Duesenberg ավտոմեքենայով արագընթաց վթարի հետևանքով։


=== Ավիացիա ===
Իսմաիլ ալ Ջաուհարի (մահացել է 1003-1010 թվականներին), ղազախստանցի թյուրք, ով փորձել է թռչել՝ օգտագործելով երկու փայտե թև և պարան։ Նա նետվել է Նիշապուրի մզկիթի տանիքից և մահացել։
Ջին-Ֆրանսուա Պիլատր դե Ռոզյե, ավիավթարում մահվան հայնտի առաջին դեպքերից մեկը, երբ նրա Ռոզյե օդապարիկը վթարի է ենթարկվել 1785 թվականի հունիսի 15-ին այն ժամանակ, երբ նա փորձել է անցնել Լա Մանշը։
Օթթո Լիլիենթալ (1848-1896), մահացել է իր դելտապլաներիզմի աշխատանքներից մեկի վթարից հետո։
Ֆրանց Ռեյքելթ (1879-1912), դերձակ, որը մահացել է Էյֆելյան աշտարակի առաջին տախտակամածից ընկնելով իր գյուտի՝ պարաշյուտի փորձարկման ժամանակ։ Դա նրա առաջին փորձն էր պարաշյուտով, եւ նա իշխանություններին ասել է, որ սկզբում այն կստուգվի մանեկենի օգնությամբ։
Օրել Վլայկու (1882-1913), մահացել է, երբ նրա ինքնաշեն ինքնաթիռը՝ Vlaicu II-ը, անհաջողության է մատնվել Կարպատները հատելու փորձի ժամանակ։
Հենրի Սմոլինսկի (մահացել է 1973 թվականին), մահացել է «AVE Mizar»-ի՝ թռչող մեքենայի փորձնական թռիչքի ժամանակ, որը թռչում էր Ford Pinto-յի բազայի վրա և իր հիմնադրած ընկերության միակ արտադրանքն էր։
Մայքլ Դաքր (մահացել է 2009 թվականին՝ 53 տարեկանում), մահացել է իր թռչող տաքսի սարքի թեստավորման ժամանակ, որը ստեղծվել էր քաղաքների միջև հարմար և արագ տեղափոխումների համար։


=== Քիմիա ===
Անդրեյ Ժելեզնյակով, խորհրդային գիտնական, որը քիմիական զենք է մշակել 1987 թվականին, երբ կապոտի անսարքությունի արդյունքում հայտնաբերել է Նովիչոկ-5 նյարդապարալիտիկ նյութի հետքերը։ Նա մի շաբաթ անցկացրել կոմայի մեջ, մի ամիս չի կարողացել քայլել, և տարիներ տուժել է առողջական վիճակի վատթարացման պատճառով, նախքան մահանլը դրա հետևանքներից 1992-1993 թվականներին։


=== Արդյունաբերություն ===
Ուիլյամ Բուլոք (1813-1867), ստեղծել է վեբ ռոտացիոն տպագրական մեքենան։ Նրա գյուտից մի քանի տարի անց նրա ոտքը ջարդվել է Ֆիլադելֆիայում նոր մեքենայի տեղադրման ժամանակ։ Դրա հետևանքով մոտ փտախտ է զարգացել, և Բուլոքը մահացել է ծայրատման ժամանակ։


=== Բժշկություն ===
Ալեքսանդր Բոգդանով (1873-1928), ռուս բժիշկ, փիլիսոփա, ֆանտաստ գրող և բելառուսական ազգության հեղափոխական, ով փորձարկել է արյան փոխներարկման հետ, փորձելով հասնել հավերժական երիտասարդությանը կամ գոնե մասնակի երիտասարդացմանը։ Նա մահացել է այն բանից հետո, երբ արյուն է վերցրել մալարիայով և տուբերկուլոզով տառապող ուսանողից, ում մոտ նույնպես հնարավոր է արյան սխալ խումբ է եղել։
Թոմաս Միջլի կրտսեր (1889-1944), ամերիկացի ինժեներ և քիմիկոս, ով 51 տարեկանում հիվանդացել է պոլիոմիելիտով, ինչի արդյունքում հաշմանդամ է մնացել։ Նա հորինել է կապանների և բլոքերի բարդ համակարգ, որը պետք է օգներ նրան քայլել, սակայն մահացել է դրա թեստավորման ժամանակ։


=== Գովազդ և ժամանց ===
Քերել Սուսեք (1947-1985), կանադացի պրոֆեսիոնալ կասկադյոր, որը մշակել է ամորտիզացիոն տակառը։ Նա մահացել է դրա ցուցադրությունից հետո, որտեղ տակառը նետվել է Հյուսթոնի աստղատնի տանիքից։ Նա մահացու վիրավորվել է և մի քանի օր անց մահացել։


== Ծանոթագրություններ ==


== Գրականություն ==
Ի․ Քոբհամ Բրեվեր (1898)։ «Գյուտարարները պատժվում են իրենց սեփական գյուտերով»։ Արտահայտությունների և առակների բառարան։ Bartleby։ էջեր 657–658 


== Արտաքին հղումներ ==
Ջոն Ռեդֆորդի «Դատապարտված ինժեներները» էջ